**MISIJA**

Županijski školski sportski savez Krapinsko – zagorske županije, obavljanjem poslova iz djelokruga Zakona o sportu, na zakonit, učinkovit, ekonomičan i transparentan način unapređuje sportski život učenica i učenika osnovnih i srednjih škola Hrvatskog zagorja, omogućuje participacije u odlučivanju, protok informacija, te nadasve efikasan rad administracije. Promiče principe vrijednosti u sportu, pritom osiguravajući redovna natjecanja.

**VIZIJA**

Županijski školski sportski savez Krapinsko – zagorske županije u budućnosti planira promicati i razvijati politiku unapređenja sportske djelatnosti u Krapinsko – zagorskoj županiji, te suradnjom s udruženim članicama i drugim za sport relevantnim institucijama i subjektima na lokalnoj i nacionalnoj razini, osigurati kvalitetnu poziciju i percepciju javnosti prema školskim sportašima i sportu općenito. Raspoređivanjem sredstava proračuna namijenjenim javnim potrebama u školskom sportu potaknut će uključivanje djece i mladih u sport, te posebno obratiti pažnju na darovite sportaše.

**CILJEVI**

- Sport dostupan svima, svim učenicama i učenicima Hrvatskog zagorja  
- Uključiti što veći broj mladih u organizirane oblike školskog sporta,  
- Stvaranje uvjeta za postizanje vrhunskih školskih sportskih rezultata,  
- Zaštita i promocije interesa sporta i sportaša, odnosno sportskih školskih

klubova  
- Promocije školskog sporta kao sportskog nukleusa kroz organizaciju značajnih

školskih natjecanja i manifestacija  
- Osigurati kvalitetnu poziciju i percepciju javnosti prema školskom sportu

sportašima i športu općenito  
- Županijski školski sportski savez Krapinsko – zagorske županije provodit će

aktivnosti sukladne Strategiji razvoja školskog sporta Hrvatskog zagorja, te će

biti nositelj izrade stručnih podloga, kojima je osnovni cilj unapređenje

cjelokupnog školskog sporta Krapinsko – zagorske županije i povećanje

materijalne osnove školskog sporta

|  |  |
| --- | --- |
| ► Školska sportska društva osnovnih škola: | 32 |
| ► Školska sportska društva srednjih škola: | 9 |
| ► Školska sportska društva ustanova za učenike s poteškoćama: | 2 |
| Ukupno | 43 |